Fillies is die Vrydagmiddag van 1 Desember 2017 omstreeks 14:00 na bewering deur 'n groep mans aangerand. Hy het later die aand in die hospitaal aan sy wonde beswyk.
Rudolph Bruintjies (41) was die tweede persoon wat verlede week agter die getuiebank ingeskuif het. In sy getuienis het hy gesê dat die beskuldigdes by sy huis na Fillies kom soek het.
"Hulle het vir Graham by my huis kom soek, maar ek het vir hulle gesê hy is nie by my nie. Toe sê hulle vir my ek moet aantrek en saam met hulle gaan," het Bruintjies gesê.
Die hof het gehoor hoe die groep tydens die soektog na Fillies in twee verdeel het. Hy is kort daarna blykbaar deur die beskuldigdes gevind waarna 'n stryery ontstaan het en Fillies aangerand is.